stanford-oval/wikipedia huggingface dataset:
אברהם מונסון
כתביו

רבים מפסקיו ותשובותיו נדפסו בספרי רבים מפוסקי דורו, מהם ספרי הרבנים: בצלאל אשכנזי, יעקב קאשטרו, אישטרוק אבן שאנג'י, יוסף מטראני, מהרש"ך ושמואל די מדינה. הותיר אחריו קבצים של פסקים ודרושים שהיו למראה עיניו של החיד"א. קונטרס פרי יצירתו שראהו החיד"א כולל השגות על ספר"אמרי אמת" מרבי מנחם די לונזאנו, שהשיג על דברי רבי חיים ויטאל, מורו של רבי אברהם לענייני קבלה. רבי חיים ויטאל ורבי יוסף אבן טבול השיבו לו תשובה בנושאי קבלה.
הערות שוליים

↑  על מוצאו המערבי ועל מנהגיו החריגים בשל כך מעיד רבי חיים בנבנישתי בספרו כנסת הגדולה, אבן העזר, סימן לד, הגהת הטור יט: ”ובימי נערותי ראיתי לרב הגדול כמוהר"ר אברהם מונסון ז"ל, שהיה מארץ המערב, שהיו נוהגים כהרמב"ם לחתום "מקדש ישראל" לבד, שבירך ז' ברכות בנישואי בת הרב החסיד כמוהר"ר דוד הכהן ז"ל, וחתם "מקדש עמו ישראל" ולא אמר "ע"י חופה וקדושין". והיה שם הרב יחיאל בסאן ז"ל ולא ענה אמן אחריו, עד שחתם הוא עצמו "ע"י חופה וקדושין".”.
↑  ראו: יום טוב צהלון, שו"ת מהריט"ץ סימן קנח, באתר היברובוקס.
↑  אברהם הלוי, גינת ורדים, אבן העזר, כלל ב, סוף סימן ח.
↑  "שם הגדולים" בערכו, ראו בפרק "קישורים חיצוניים".
↑  רבי חיים יוסף דוד אזולאי, לדוד אמת סימן יג, באתר היברובוקס.
↑  ראו: שו"ת מהרי"ט, ח"א סימן קלט, שם חתם ראשון על עדות על היתר עגונה.
↑  הוא הוספד על ידי רבי שמואל בן סיד, מחכמי מצרים, בפרשת דברים, עת אשר באה לשם השמועה על פטירתו.
↑  הקונטרס הוהדר בתוספת מבוא בתוך: מקבציאל, כרך לח, עמ' נה - פח, ירושלים, תשע"ב.
↑  התשובות הוהדרו על ידי: הרב משה הלל, מן הגנזים, כרך ו, עמ' לא והלאה, ירושלים, תשע"ז.
| --- | --- |
בקרת זהויות :  NLI: 987007588450405171  VIAF: 207144782722518095973   WorldCat (עם VIAF): 207144782722518095973
Like Ooh-Ahh

Like Ooh-Ahh (מסוגנן באותיות גדולות) הוא סינגל הבכורה של להקת הבנות הדרום קוריאנית טווייס. השיר יצא לאור ב-20 באוקטובר 2015, על ידי JYP אנטרטיינמנט, כסינגל המוביל מתוך המיני-אלבום הראשון שלהן, The Story Begins. השיר נכתב והולחן על ידי ה-Black Eyed Pilseung וסם לואיס.
ב-24 בפברואר 2017 הודיעה הלהקה כי הופעת הבכורה היפנית שלהן נקבעה ל-28 ביוני. הן הוציאו את האלבום #Twice, אשר כלל גרסאות קוריאניות ויפניות של חמישה שירים, ובהם "Like Ooh-Ahh". המילים לגרסה היפנית נכתבו על ידי ינאאל.
כתיבה והרכב

"Like Ooh-Ahh" הוא שיר דאנס-פופ הכולל אלמנטים של היפ-הופ, רוק ו-R&B. את השיר כתבו והפיקו ה-Black Eyed Pilseung וסם לואיס, שהפיקו בעבר את השיר "Only You" של מיס איי.
וידאו קליפ

ב-20 באוקטובר 2015 עלה הקליפ הרשמי של השיר לערוץ היוטיוב הרשמי של JYP אנטרטיינמנט. הקליפ בוים על ידי צוות ההפקה נייב (קים יונג ג'ו ויו סונג וו). בקליפ, נמצאות חברות הלהקה בבית חולים המלא בזומבים. למרות זאת, חברות הלהקה כמעט ולא מבחינות בהם וממשיכות לרקוד ולשיר. הקליפ מסתיים כאשר נשמעות פעימות הלב של אחד מהזומבים, והוא הופך בחזרה לאדם.
ב-11 בנובמבר 2016, הגיע הקליפ ל-100 מיליון צפיות ביוטיוב, ובכך נעשתה טווייס ללהקת הבנות הדרום קוריאנית הרביעית שהגיעה להישג זה, ולראשונה לעשות זאת עם קליפ בכורה. בהמשך, הפכה Twice ללהקת הבנות הדרום קוראנית הראשונה שהגיעה ל-200 מיליון צפיות בשלושה קליפים, כאשר "Like Ooh-Ahh" הגיע לרף זה ב-2 בנובמבר 2017.
מיקומי שיא

|   ‏‏‏  מצעדים ודירוגים (2015-17)> מדינה |   ‏‏‏  מצעדים ודירוגים (2015-17)> מצעד |   ‏‏‏  מצעדים ודירוגים (2015-17)> מיקום שיא |   ‏‏‏  מצעדים ודירוגים (2015-17)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי העולם הדיגיטליים | 6 |  |
|  יפן | יפן הוט 100 | 27 |  |
|  קוריאה הדרומית | סירקל צ'ארט | 10 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  קוריאה הדרומית | סירקל צ'ארט | 16 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  יפן | יפן הוט 100 | 56 |  |
נתוני מכירות

| מקום> סטרימינג | תארים> סטרימינג | מכירות> סטרימינג |
| --- | --- | --- |
| יפן (RIAJ) | זהב | 50,000,000 |
הערות שוליים

↑  Yonhap News Agency, Yonhap News Agency (באנגלית)
↑  2017年6月28日にデビューにしてベストアルバム「#TWICE」リリースで日本上陸!！, TWICE OFFICIAL SITE (ביפנית)
↑  Twice to debut in Japan, kpopherald.koreaherald.com
↑  NAVER VIBE(바이브), vibe.naver.com (בקוריאנית)
↑  :: TWICE | Discorgraphy ::, web.archive.org, ‏2018-11-03
↑  트와이스, 평균나이 19세·최강 비주얼 그룹의 탄생, TV리포트, ‏2015-10-19
↑  studio-naive, TWICE(트와이스) "OOH-AHH하게(Like OOH-AHH)" M/V, NAIVE
↑  Yonhap News Agency, Yonhap News Agency (באנגלית)
↑  ‘Like Ooh-aah’ 3rd music video from Twice to hit 200m views, kpopherald.koreaherald.com
| --- | --- |
בקרת זהויות :  MusicBrainz release group: b020f125-281f-4088-a50d-b0a83408cfd3  MusicBrainz work: 93a5342f-a2e0-4940-acdd-9cfd71d2bfcc 
טווייס מבצעות את "Like Ooh-Ahh", פברואר 2016
אברהם מונסון (השני)

ערך זה עוסק בחכם מתטואן ומצרים שחי בשלהי המאה ה-17 ובמאה ה-18. אם התכוונתם לחכם ממצרים וקושטא בן המאה ה-16, ראו .
| --- | --- |
 לידה:  תטואן, מרוקו
 פטירה:  ה'תק"כ בערך
 השכלה:  תלמוד, הלכה
 השתייכות:  אחרונים
 תחומי עיסוק:  ראש ישיבה דיין
 חתימה:   
 
רבי אברהם מונסון (מכונה גם: אברהם מונסון האחרון; ה'ת"מ, 1680 בערך – ה'תק"כ, 1760 בערך) היה מחכמי טיטואן שבמרוקו ור"מ ודיין בקהיר שבמצרים ומחברם של ספרים רבים.
ביוגרפיה

רבי אברהם נולד בטיטואן שבמרוקו, בשנת ה'ת"מ (1680) לערך. היה גיסו של רבי יצחק הלוי, מחכמי העיר. במקביל ללימודיו התורניים עסק במסחר לפרנסתו אך מזלו לא שפר עליו והוא ירד מנכסיו. הוא עבר לאלג'יר והצליח לראשונה בעסקי המסחר אך לאחר תקופה ההצלה הפנתה לו עורף והוא ירד שוב מנכסיו. הוא עבר משם לעיר ווהראן וניסה שוב את מזלו בעסקי המסחר, אך ההצלחה שוב לא האירה לו פנים. בשנת ה'תצ"ב (1731/2) לערך היגר למצרים, שם אסף אותו אחד מנדיבי המקום אל ביתו, ועל ידי כך עלה בידו לשקוד על תלמודו וללמד תלמידים. לרגל זאת פרץ סכסוך בינו לבין אשתו שסירבה להגר מטיטואן ולבוא לשכון עמו במצרים. בעקבות סירובה הוא כתב פסק דין שעליה לעבור עמו למצרים, אך היא עמדה בסירובה. בפסק תמך ידידו רבי ישועה שבאבו. הוא ניסה לגייס גם את תמיכתו של רבי יהודה עייאש, אך רבי יהודה קיבל את טענות האישה וקבע כי לפי התחייבותו אליה בכתובה, עליו לפייסה בדברים ובממון.
לעת זקנותו מונה לדיין בעיר קהיר ויחד עם הרבנים: ישועה שבאבו ושלמה אלגאזי ישב על כס ההוראה והדיינות במצרים. אל בית דינם הורצו שאלות מערים רבות בעולם היהודי ומהן: קונסטנטינופול, צפת וליבורנו.
רבי אברהם היה בקשרים עם רבי יונה נבון, מחכמי ירושלים, ביניהם הייתה התכתבות ענפה. התכתב בתכתובת ענפה גם עם רבי משה ישראל רבה של אלכסנדריה. בהתכתבות עם האחרון ניכרת ההכרה של רבי משה בסמכותו של רבי אברהם באופן כתיבת שמות ערביים ומערביים לעניין גיטין. החיד"א הכיר את רבי אברהם ואת כתביו, ואף הביא בספריו דברי תורה ששמע ממנו. כן התיידד עם רבי חיים מודעי בעת ששהה במצרים כשד"ר ואף כתב לו תשובה הלכתית.
ביוגרפיה > כתביו

רבי אברהם כתב חיבורים רבים שלא נדפסו. חלקם היו לעיני החיד"א וחלק אחר היה לעיני רבי שלמה חזן ולעיני אחרים. ואלו הם:
אשל אברהם – שו"ת
פרי עץ הדר – שו"ת
מוצאי יום טוב – קיצור ומפתח לספר תוספות יום טוב על המשניות
שולחן שבת – קיצור הלכות שבת
עץ הדעת – חיבור על שולחן ערוך יורה דעה
גט כריתות – קיצור לספר "גט פשוט" לרבי משה אבן חביב
תוצאות חיים – ליישב את הקושיות של רבי חיים אבולעפיה בספרו "עץ חיים"
הערות שוליים

↑  ראו: "רבי יהודה עייאש, בית יהודה חושן משפט, סימן ד"
↑  ראו שו"ת משאת משה, אבן העזר, סימן ח
↑  מהם:ברכי יוסף אבן העזר סימן ג ס"ק ז.
↑  נדפסה בספרו: חיים לעולם, יורה דעה סימן א.
Looking High, High, High

"Looking High, High, High" (בעברית: "מסתכל גבוה, גבוה, גבוה") הוא שיר שהוקלט על ידי הזמר הבריטי בריאן ג'ונסון. השיר ייצג את הממלכה המאוחדת באירוויזיון 1960, והגיע למקום השני. הוא נכתב והולחן על ידי ג'ון ווטסון.
רקע

במרכז מילות השיר מספר הדובר על אהובתו ועל הדרך שבה פגש אותה.
באירוויזיון

ב-29 במרץ 1960 הופיע ג'ונסון על בימת האירוויזיון. הוא שר ראשון בסדר ההופעות, לפני שוודיה. עם סיום ספירת הקולות הגיע ג'ונסון למקום השני עם 25 נקודות.
הערות שוליים

↑  Looking High, High, High
↑  Eurovision 1960 Results: Voting & Points
אוגיט

| --- | --- |

 תכונות המינרל
 הרכב כימי:   (Ca, Mg, Fe, Ti, Al)(Al, Si)2O6 
 מערך קריסטלוגרפי:  מונוקליני
 צורת הגביש:  גבישים פריזמטיים קצרים בעלי חתך ריבועי. כמו כן גרגרי, עמודי, לוחי וסיבי (נדיר)
 צבע:  חום, ירוק כהה עד שחור. גבישים המכילים נתרן צבעם ירוק והמכילים טיטניום צבעם סגול.
 ברק:  זגוגי עד כמעט מתכתי וגם עמום
 שקיפות:  הגבישים שקופים עד שקופים למחצה או אטומים
 פצילות:  טובה בשני כיוונים
 שבירה:  בלתי שווה
 קשיות:  6-5 בסולם מוס
 משקל סגולי:  3.6-3.2
 שרטוט:  לבן ירקרק
 מינרלים נלווים:  אוליבין, אפטיט, נפלין, ביוטיט, הורנבלנדה, אלביט וסרפנטין
אוגיט הוא מינרל אינוסיליקטי, כלומר סיליקטים במבנה דמוי שרשרות, מאפי, מלנוקרטי (בעל גוון כהה), השייך לקבוצת המינרלים פירוקסן. נוסחתו הכימית היא Ca, Na)(Mg, Fe, Al)(Al, Si)2O6) או סיליקט של מגנזיום, ברזל ואלומיניום. 
המינרל מצוי בסלעי יסוד כדוגמת בזלת וגברו ובסלעים מותמרים שמקורם במבועים הידרותרמיים.
מקור שם המינרל מיוונית, "אוגיטס" שפרושו "מבריק". לדגימות מעטות של המינרל יש מעטה מבריק ומכאן שמו, אם כי לדגימה רגילה יש בדרך כלל גימור עמום (בצבעים ירוק כהה, חום או שחור).
מקומות לדוגמה בהם ניתן למצוא אוגיט כוללים את הר הוזוב באיטליה, מחוז גרנד בקולורדו שבארצות הברית, פינלנד ואזור ה"אייפל" בגרמניה.
Painkiller

ערך זה עוסק באלבום של ג'ודאס פריסט. אם התכוונתם למשחק יריות ממוחשב מ-2004, ראו .
Painkiller (מילולית: הורג כאבים) הוא האלבום ה-12 של ג'ודס פריסט והאחרון שהוקלט לפני עזיבתו של סולנה של הלהקה רוב הלפורד. האלבום הוקלט ברינגולס, צרפת, בתחילת 1990 ונערך בהילורסום, הולנד, מאוחר יותר. הוא האלבום הראשון בו השתתף מתופפה הנוכחי של הלהקה, סקוט טראוויס. גרסאות הסידי והקלטות המקוריות יצאו לאור ב-3 בספטמבר 1990. גרסת רימסטר הושקה במאי 2001. האלבום זכה בגראמי בגדר "ביצוע המטאל הטוב ביותר" ב-20 בפברואר 1991.
בעקבות הכישלון באלבומם הקודם "Ram It Down", שבעצמו היה ניסיון מניעור הביזיון מאלבומם המיינסטרים שלפני "Turbo", ג'ודס פריסט חזרו לשורשיהם והתעשרו בטכניקות ספיד מטאל, שהתבטאו באלבומם הכבד והאגרסיבי ביותר עד כה.
לאחר סיבובי ההופעות של האלבום, הלפורד עזב את הלהקה במאי 1992, בעקבות מתחים שהתעוררו בלהקה. הלפורד הקים את להקתו החדשה; "פייט". ג'ודס פריסט הכריזו שהלהקה התפרקה לאחר עזיבתו של הלפורד. כאמור, הם עתידים לחזור להקליט ולהופיע שוב בעתיד, עם סולנם לעתיד טים "ריפר" אוונס, באלבומיהם "Jugulator" ו-"Domination"
הפיינקילר עצמו

הפיינקילר עצמו הוא אחד מסדרת המושיעים שהומצאו על ידי ג'ודס פריסט. הפיינקילר מתואר כמשיח מטאל שנשלח לעולם להשמיד את הרוע ולהושיע את האנושות מחורבן. מאמינים[דרוש מקור] כי הפיינקילר הושפע מהמלאך המופיע בעטיפת אלבומם המוקדם "Sad Wings of Destiny". הוא בנוסף מופיע ביחד עם "The Hellion" (מפלצת הריב והמדון) בעטיפת האלבום " Metal Works '73-'93" וב-"Angel of Retribution".
בנוסף לפיינקילר עצמו כדמות עטורה מתכת, הוא "רוכב על מפלצת המטאל" (Rides his metal monster), אופנוע בצורת דרקון מתכת ושני גלגלי שיניים חדים.
רשימת רצועות

כל השירים נכתבו על ידי רוב הלפורד, ק. ק. דאונינג וגלן טיפטון.
Painkiller‏ (6:06)
Hell Patrol ‏ (3:35)
All Guns Blazing‏ (3:56)
Leather Rebel‏ (3:34)
Metal Meltdown ‏ (4:46)
Night Crawler ‏ (5:44)
Between the Hammer & the Anvil‏ (4:47)
A Touch Of Evil (עם כריס טסנגרידס)‏ (5:42)
Battle Hymn‏ (0:56)
One Shot At Glory‏ (6:46)
Living Bad Dreams‏ (5:20)
Leather Rebel (הופעה חיה)‏ (3:38)
"Between the Hammer & the Anvil" מעמעם אל תוך "A Touch of Evil"

"Living Bad Dreams" ו-"Leather Rebel (הופעה חיה)" התווספו אל האלבום בגרסת הרמסטרד שלו ב-2001.
משתתפים

רוב הלפורד - שירה
ק. ק. דאונינג - גיטרות, שירת רקע
גלן טיפטון - גיטרות, קלידים, שירת רקע
אייאן היל - בס, שירת רקע
סקוט טראוויס - תופים
כריס טסנגרידס - קלידים ב-A Touch of Evil
To France

"To France" (בעברית: "לצרפת") הוא שיר שהוקלט על ידי הזמרת הסקוטית מגי ריילי, בהפקתו של מייק אולדפילד שגם כתב אותו. השיר יצא לאור ב-16 ביוני 1984, על ידי חברת התקליטים וירג'ין רקורדס, כסינגל הראשון והפותח מתוך אלבום האולפן התשיעי שלו, Discovery. ריילי שיתפה פעולה עם אולדפילד בשירים רבים שיצאו במהלך שנות השמונים.
השיר דורג במקום הראשון בישראל במשך שבועיים, והגיע עד למקום ה-48 במצעד הסינגלים הבריטי. הנושא המוזיקלי ששימש ב-"To France" שימש גם ברצועה הראשונה מ-Discovery,‏ "Talk About Your Life". הוא מתייחס למרי, מלכת הסקוטים, בפזמון שלו. מאוחר יותר, הופיעו שירי הבי-סייד במהדורה המחודשת של הסינגל "Moonlight Shadow", בשנת 1993.
הווידאו קליפ שמופיע ב-Elements – The Best of Mike Oldfield הוא מעין הופעה חיה עם השיר. אולדפילד מנגן בפנדר סטראטוקסטר במהלך הקליפ.
רשימת השמעה

תקליט 7 אינץ'
"To France" –‏ 4:33
"In the Pool" –‏ 3:40
תקליט 12 אינץ'
"To France" (גרסה מורחבת) – 5:32
"In the Pool" –‏ 3:40
"Bones" –‏ 3:19
מיקומי שיא

|   ‏‏‏  מצעדים ודירוגים (1984)> מדינה |   ‏‏‏  מצעדים ודירוגים (1984)> מצעד |   ‏‏‏  מצעדים ודירוגים (1984)> מיקום שיא |   ‏‏‏  מצעדים ודירוגים (1984)>  |
| --- | --- | --- | --- |
|  אוסטריה | Ö3 אוסטריה טופ 40‏ | 9 |  |
|  איטליה | מצעד הסינגלים האיטלקי | 12 |  |
|  גרמניה | GfK – טופ 100 | 6 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 48 |  |
|  ישראל | רשת ג' | 1 |  |
|  ספרד | PROMUSICAE | 3 |  |
|  פלנדריה | אולטראטופ 50 | 2 |  |
|  צרפת | SNEP | 23 |  |
|  שווייץ | המצעד השווייצרי | 7 |  |
|   ‏‏‏  מצעדי סוף שנה (1984)> מדינה |   ‏‏‏  מצעדי סוף שנה (1984)> מצעד |   ‏‏‏  מצעדי סוף שנה (1984)> מיקום שיא |   ‏‏‏  מצעדי סוף שנה (1984)>  |
| --- | --- | --- | --- |
|  איטליה | מצעד הסינגלים האיטלקי | 56 |  |
|  גרמניה | GfK – טופ 100 | 37 |  |
|  הולנד | מצעד 40 הסינגלים ההולנדיים | 37 |  |
|  ספרד | PROMUSICAE | 17 |  |
|  פלנדריה | אולטראטופ 50 | 33 |  |
מיקומי שיא > גרסתה של מגי ריילי

ב-1996 הקליטה מגי ריילי מחדש את "To France" באלבום הסולו שלה Elena, ובשנת 2009 הקליטה גרסה נוספת לשיר לאלבומה, Look Back Forward Forward. בהשוואה למקור, גרסה זו מכילה בצורה משמעותית את סוגת הפופ. מגי ריילי פרסמה את גרסתה בראשי התיבות שלה M. R..
מיקומי שיא > רשימת השמעה

מקסי סינגל
"To France" ‏(וידאו מיקס מאת JPO & בים) ‏–‏ 3:46
"To France" (פתיחה) – 1:08
"To France" ‏(דרים מיקס בספרדית מאת JPO & בים)‏ – 5:50
"To France" ‏(מיקס קלאב JPO & בים)‏ – 8:03
"To France" ‏(רמיקס מאת אספיריטו)‏ – 6:40
"To France" (גרסת רדיו) – 3:34
חלק 2 – מקסי סינגל
"To France" (מיקס רדיו מאת די ג'יי בים) –‏ 3:54
"To France" (רמיקס מאת הדונאטיס) –‏ 6:16
"To France" (מיקס קלאב מאת די ג'יי בים) –‏ 6:29
מיקומי שיא > מיקומי שיא

|   ‏‏‏  מצעדים ודירוגים (1997)> מדינה |   ‏‏‏  מצעדים ודירוגים (1997)> מצעד |   ‏‏‏  מצעדים ודירוגים (1997)> מיקום שיא |   ‏‏‏  מצעדים ודירוגים (1997)>  |
| --- | --- | --- | --- |
|  אוסטריה | Ö3 אוסטריה טופ 40‏ | 17 |  |
|  גרמניה | GfK – טופ 100 | 19 |  |
|  הולנד | מצעד 40 הסינגלים ההולנדיים | 30 |  |
|  הולנד | מצעד 100 הסינגלים ההולנדיים | 53 |  |
|  ישראל | רשת ג' | 3 |  |
|  שווייץ | המצעד השווייצרי | 22 |  |
מיקומי שיא > גרסתה של קים ויילד

"To France" הוא הסינגל השני שיצא מאלבום האולפן העשירי של קים ויילד, Snapshots. הוא הופץ בפורמט דיגיטלי ב-2 בדצמבר 2011. במארז של הסינגל נכלל רמיקס לחג המולד לשיר וכן רמיקס בלעדי של "It's Alright" של להקת היורודאנס הגרמנייה, גרוב קאברג'.
מיקומי שיא > רשימת השמעה

הורדה דיגיטלית
"To France" (גרסת חג המולד) –‏ 3:56
"To France" –‏ 3:59
"It's Alright" (עריכת רמיקס מאת גרוב קאברג') – 2:55
"It's Alright" (רמיקס מאת גרוב קאברג') – 4:26
גרסאות כיסוי אחרות

בשנת 1996, הקליטה הלהקה בליינד גארדיאן גרסת כיסוי מסוגת הפאוור מטאל של "To France" באלבומה, The Forgotten Tales.
בשנת 1998, השתמשו ימבו בחלקים מהשיר בשירם "Come With Me".
בשנת 1997, הקליטה מרינה קאפורו גרסה רוסית בשם "Маленький остров" ("האי הקטן").
בשנת 2002, הוציאה נובאספייס את "To France" כסינגל.
בשנת 2002, להקת הפופ ההונגרית קריסטל הוציאה גרסת הונגרית בשם "Itt megtalálsz".
בשנת 2004, הוציאו Under:Cover גרסת כיסוי לשיר, מסוגת הטראנס.
בשנת 2006, הוציאה The Highstreet Allstars גרסת כיסוי לשיר, מסוגת הג'אמפסטייל.
בשנת 2008, הוציאה אליאן מארקט גרסת כיסוי לשיר, מסוגת ההאוס.
בשנת 2008, הוציאה ליז קיי גרסת כיסוי לשיר מסוגת הטכנו, בשם "To France 2008".
בשנת 2010, הוציאו בריסבי וג'ינגלס גרסת כיסוי לשיר, מסוגת האלקטרו-האוס.
בשנת 2011, הוציאה הלהקה Leaves' Eyes גרסת כיסוי ל-"To France", שנכללה באלבומה, Meredead.
בשנת 2011, הקליטה הזמרת הצרפתייה נולוון לרוי את השיר במהדורה המחודשת של אלבומה, Bretonne.
בשנת 2015, הוציאה הלהקה הגרמנייה סנטיאנו גרסת כיסוי לשיר בשם "Lieder der Freiheit" ("שירי החופש").
אוגיב

צורת אוגיב
האוגיב של כדור 9x19 מ"מ פרבלום.
אוגיב הוא הקצה המעוגל של אובייקט דו-ממדי או תלת-ממדי.
המושג אוגיב משמש לרוב לתיאור הצורה של קשתות גותיות או של מעטפת פגז, טיל וכדומה.
בסטטיסטיקה, המונח אוגיב, או בשמו השני גרף שכיחות מצטברת, הוא עקומה המדגימה הצטברות בהתפלגות שכיחה, וצורתה היא בדרך כלל בצורת האות S.
הערות שוליים

↑  אוגיב באתר "מעות"
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
Where I Belong

Where I Belong הוא שיר שהוקלט על ידי הראפר האמריקאי באסטה ריימס, ביחד עם הזמרת-יוצרת האמריקאית מריה קארי, מתוך אלבום האולפן השישי שלו, Extinction Level Event 2: The Wrath of God. השיר יצא לאור ב-7 באפריל 2021, על ידי חברת התקליטים אמפייר דיסטריביושן וקונגלומרט, כסינגל השלישי מתוך האלבום.
רקע וכתיבה

השיר נכתב על ידי באסטה ריימס, ג'יימס "ג'יי דו" סמית', ריק רוק ומישל "נאווי ביטס" סוטולונגו והופק על ידי ריק רוק ונאווי ביטס. השיר נחשב לדואט השני של ריימס וקארי, כאשר הקודם היה הלהיט "I Know What You Want" משנת 2003, שנכלל באלבומו, It Ain't Safe No More.... אותו השיר הפך ללהיט בינלאומי כאשר הגיע למקום השלישי במצעד הבילבורד הוט 100, הראשון במצעד השירים האורבניים של אוסטרליה, הראשון באירופה הוט 100, והראשון במצעד הסינגלים ההונגרי.
לקראת תחילת 2013 התחיל ריימס להקליט את אלבום האולפן השישי שלו, Extinction Level Event 2: The Wrath of God, אותו סיים להקליט בשנת 2020. בהמשך לכך, נודע כי הוא וקארי הקליטו דואט חדש בשם "Where I Belong". ב-7 באפריל 2021, פרסמה חברת התקליטים אמפייר דיסטריביושן בעמוד הטוויטר הרשמי שלה כי וידאו קליפ רשמי עתיד לצאת עבור השיר, במטרה לעזור בקידום שלו ברחבי העולם. ב-16 באפריל פרסמה קארי ציוץ אודות קליפ של השיר.
ביקורת

"Where I Belong" זכה לביקורות חיוביות מטעם מבקרי המוזיקה ברחבי העולם. האלי קיפר מ-Vulture סקרה באופן מקיף את השיר ואת הווידאו קליפ שלו וכתבה כי: "הזוג (ריימס וקארי) מבצע כעת מעין חזרה לאחור בזמן עם השיר, הכולל בתוכו איורים של רומן גרפי בסגנון "עיר החטאים" של פרנק מילר". ראניה אניפטוס מבילבורד הצהירה "עברו 18 שנה מאז שריימס וקארי הוציאו את שיתוף הפעולה המעולה שלהם, "I Know What You Want". עכשיו, בשנת 2020, הצמד התאחד ברצועה חדשה לגמרי שעושה כבוד ללהיט שלהם משנת 2002".
באתרי מוזיקה כדוגמת Complex,‏ Uproxx,‏ HipHopDX, ו-ABC News Radio, סקרו את השיר והקליפ באופן מקיף גם כן.
וידאו קליפ

הווידאו קליפ הרשמי של "Where I Belong", בוים על ידי במאי הווידאו קליפים האמריקאי כריס רובינסון, צולם כבר בשנת 2017 ושודר בשידור חי בפייסבוק שבארצות הברית ב-7 באפריל 2021. יומיים לאחר מכן הועלו לערוץ היוטיוב של ריימס שתי גרסאות לקליפ: האחת עם רצף פתיחה מיוחד הכוללת צילומים מ-"I Know What You Want" משנת 2002 ואחת בלעדיה. אותה הגרסה ללא הקטעים כונתה כ"גרסה הקצרה" של הקליפ, מכיוון שאורכה היה קצר משל השנייה.
נכון לאפריל 2021, מונה הצפיות של הקליפ עומד על למעלה מ-15 מיליון צפיות. ביממה אחת, צבר הקליפ למעלה מ-2.4 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 באפריל 2021 | הזרמת מוזיקה • הורדה דיגיטלית | אמפייר • קונגלומרט |  |
| ארצות הברית | 13 באפריל 2021 | רדיו שירים קצביים | אמפייר • קונגלומרט |  |
אוגיגיה

אודיסאוס וקליפסו במערה באוגיגיה, ציור מאת יאן ברויגל האב
על פי המיתולוגיה היוונית, אוגיגיה (ביוונית: Ὠγυγίη) הוא אי מרוחק שבו נכלאה הנימפה קליפסו. פעם באלף שנה נסחף לאי גבר כלשהו שבו היא מתאהבת אך הגבר אינו יכול להישאר עימה כיוון שהוא חייב תמיד לעזוב את האי.
באודיסיאה, נסחף לאי הגיבור היווני אודיסאוס, וקליפסו התאהבה בו. אודיסאוס נשאר באי שבע שנים ללא אפשרות לעזוב, עד שהגיע האל הרמס וסייע לו לעזוב את האי ולחזור אל איתקה. באודיסיאה מתואר אוגיגיה כאי פורה ומלא חיים:
סָבִיב לַמְּעָרָה לָהּ חֹרְשָׁה מוֹרִיקָה מַרְבָּה־אִילָנוֹת,
אָשׁוּר וְתִרְזָה וּבְרוֹשִׁים מְפִיצִים אֶת־רֵיחַ נִיחוֹחָם,
שָׁם תָּבֹאנָה תְּקַנֵּנָּה צִפֳּרִים רַחֲבוֹת כְּנָפַיִם, 
סִיעוֹת יַנְשׁוּף וְתַחְמָס וְעוֹרְבִית רַחֲבַת־הַלָּשׁוֹן,
צִפּוֹר־הַמַּיִם הַטְּרוּדָה בְּעִסְקֵי־הַיָּם כָּל־הַיָּמִים.
וְגֶפֶן אַדֶּרֶת מִסְתַּבְּכָה עַל־כָּתְלֵי הַמְּעָרָה הָרְחָבָה
עוֹד אַשְׁכְּלוֹתֶיהָ רַעֲנַנִּים בְּאִבָּם וְכִבְדֵי עֲנָבִים.
מְקוֹרוֹת אַרְבָּעָה מִשְׁתַּפְּכִים וּמְלֵאִים הַמַּיִם הַזַּכִּים 
קְרוֹבִים אֶחָד לָאֶחָד, מִתְפַּתְּלִים הֵנָּה וָהֵנָּה:
וְכָרִים רַכִּים מִסָּבִיב מְעֻלָּפִים הַסִּגְלָה וְהַקִּסּוֹס
יְרֻקִּים מוֹרִיקִים, וְאִלּוּ הוֹפִיעַ שָׁם אֵל בֶּן־אַלְמָוֶת,
הָיָה מִשְׁתָּאֶה לְמַרְאֵה עֵינָיו וְשָׂמֵחַ בְּלִבּוֹ.
האי גוזו שבארכיפלג האיים של מלטה זוהה כאוגיגיה המיתולוגי.
הערות שוליים

↑  אהרן שבתאי, המיתולוגיה היוונית, תל אביב: מפה, 2000, עמ' 222
↑  Gozo | Malta, Map, Population, & Facts, Encyclopedia Britannica, ‏20 ביולי 1998
| המיתולוגיה היוונית ודת יוון העתיקה |
| --- | --- | --- |
| אלים אולימפיים | זאוס • הרה • פוסידון • דיוניסוס • אפרודיטה • אתנה • אפולו • ארטמיס • ארס • הפייסטוס • הרמס • דמטר |  |
| אלים אולימפיים לשעבר | האדס • הסטיה |  |
| אלים כתוניים | האדס ופרספונה • גאיה • דמטר • הקטה • דיוניסוס • טרופוניוס (אנ') • טריפטולמוס (אנ') • האריניות |  |
| גיבורים | אגממנון • אדיפוס • אודיסאוס • אוינופיון • איאס • אכילס • אנטיגונה • בלרופון • דאוקליון • הקטור • הרקולס • טינדראוס • יאסון והארגונאוטים • מינוס • מנלאוס • פאריס • פריאמוס • פרסאוס • קדמוס • תסאוס • הרו ולאנדרוס |  |
| מקומות מרכזיים | אולימפוס • ארגוס • אתונה • דלפי • טרויה • טרטרוס • כיוס • לאקוניה • הלבירינת • ספרטה • השאול • תבאי • שדות אליסיום • שדות אספודל |  |
| יצורים מיתיים | אורתוס • אכידנה • אלמנטלים • ארגוס • גורגונות • גיגאנטים • האריה מנמאה • הידרה • היפוקמפוס • הרפיה • טיטאנים • טיפון • כימרה • מדוזה • מוזות • מינוטאורים • סאטירים • סטימפליה • סלמנדרה • סקילה וכריבדיס • פגסוס • קאמפה • קיקלופים • קנטאורים • קרברוס |  |
| אירועים מיתולוגיים בולטים | טיטאנומכיה • גיגאנטומכיה (גיגאנטים) • מלחמת טרויה • מסע הארגונאוטים |  |
| יצירות בולטות | האיליאדה והאודיסיאה • תאוגוניה • ארגונאוטיקה • דיוניסיאקה • ביבליותקה (פסאודו-אפולודורוס) • מטמורפוזות |  |
| סופרים | אוריפידס • אייסכילוס • אפולוניוס • אריסטופאנס • הומרוס • הסיודוס • סופוקלס |  |
Where She Goes

"Where She Goes" הוא שיר של הראפר הפוארטו ריקני באד באני. הוא יצא לאור ב-18 במאי 2023, באמצעות רימאס, כסינגל המוביל מתוך אלבום האולפן החמישי שלו, Nadie Sabe Lo Que Va a Pasar Mañana.
רקע והוצאה

חודש לאחר צאתו של "Un x100too" עם הלהקה האמריקאית גרופו פרונטרה, ב-17 במאי 2023, באד באני הכריז על צאתו של הסינגל "Where She Goes". השיר יצא לאור יום לאחר מכן. כפי ששם השיר מרמז, חלק ממילותיו באנגלית, אך רובו בספרדית.
וידאו קליפ

הווידאו קליפ פורסם ב-18 במאי 2023. בתחילת הקליפ באד באני נמצא בראש הר. מאוחר יותר, הוא משתמש במכונית כדי לנסוע דרך מדבר גדול, בעוד בחלק אחר של הקליפ הוא מופיע ליד מדורה רוקד ושר. הקליפ כולל הופעות קמע של ליל עוזי ורט, דומיניק פייק, רונאלדיניו ופרנק אושן.
ביקורות

השיר הגיע למקום הראשון ברשימת "23 השירים הלטיניים הטובים ביותר של שנת 2023 עד כה" של בילבורד.
ביקורות > רשימות ודירוגים

| ארגון | רשימה | דירוג | מקור |
| --- | --- | --- | --- |
| פיצ'פורק | 100 השירים הטובים ביותר לשנת 2023 | 94 |  |
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 1 |  |
|  איטליה | מצעד הסינגלים האיטלקי | 60 |  |
|  אירלנד | מצעד הסינגלים האירי | 65 |  |
|  ארצות הברית | בילבורד הוט 100 | 8 |  |
|  ארצות הברית | מצעד השירים הקצביים | 38 |  |
|  בוליביה | מוניטור לטינו | 4 |  |
|  לוקסמבורג | בילבורד | 10 |  |
|  מקסיקו | טופ 100 – מקסיקו | 6 |  |
|  ניו זילנד | המצעד הניו זילנדי הרשמי | 20 |  |
|  ספרד | PROMUSICAE | 1 |  |
|  פורטוגל | מצעד הסינגלים הפורטוגזי | 14 |  |
|  פרו | מוניטור לטינו | 3 |  |
|  צ'ילה | צ'ילה טופ 20 | 1 |  |
|  צרפת | SNEP | 103 |  |
|  קולומביה | נשיונל-רפורט | 6 |  |
|  קנדה | קנדה הוט 100 | 32 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 74 |  |
|  עולמי | בילבורד גלובל ללא ארצות הברית | 71 |  |
|  ארצות הברית | בילבורד הוט 100 | 72 |  |
|  ארצות הברית | מצעד שירי הסטרימינג | 64 |  |
נתוני מכירות

| מקום | תארים | מכירות |
| --- | --- | --- |
| ספרד (PROMUSICAE) | זהב | 30,000 |